
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
                              e-mail. contact@primarialiebling.ro
Nr.7100/04.11.2024
RAPORT DE SPECIALITATE
la Proiectul de hotărâre  privind atribuirea de denumiri străzilor de pe teritoriul administrativ al comunei Liebling și aprobarea Nomenclatorului stradal al comunei Liebling și a satelor aparținătoare (Cerna și Iosif) județul Timiș
Luând act de :
a)  art. 1, art. 2, art. 5 alin.(2) din Legea  nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare; 
b) art 76 din  O.U.G. nr. 57/2019 privind Codul administrativ, cu modificările ulterioare; 
c) art.120 alin.(1), art.121 alin.(1) și alin.(2), art.138 alin.(1) și alin.(4) din Constituția României, republicată; 
d) art.7 alin.(2) din Codul civil, adoptat prin Legea 287/2009, cu modificările ulterioare; 
e) art.5 din Legea cadastrului și a publicității imobiliare nr.7/1996, republicată, cu modificările si completările ulterioare, cele ale HG nr.777/2016 privind structura, organizarea și funcționarea Registrului electronic național al nomenclaturilor stradale și cele ale Ordinului nr.448/2017 pentru aprobarea Normelor tehnice privind procedurile de lucru specifice Registrului electronic național al nomenclaturilor stradale., prin prezentul arăt că: 
În conformitate cu prevederile articolului 453 lit. g) din Legea 227/08.09.2015 privind Codul Fiscal, cu modificările și completările ulterioare, nomenclatura stradală este lista care conține denumirile tuturor străzilor dintr-o unitate administrativ-teritorială, numerele de identificare a imobilelor pe fiecare stradă în parte, precum și titularul dreptului de proprietate al fiecarul imobil.  
Nomenclatura stradală se organizeazaă pe fiecare localitate rurală si urbană, reprezintând evidența primară unitară care serveste la atribuirea adresei domiciliului/resedintei persoanei fizice, a sediului persoanei juridice, precum si a fiecarui imobil, teren si/sau cladiri. 
De asemenea, în art.5 din Legea cadastrului si a publicitatii imobiliare nr.7/1996, republicată, cu modificarile si completarile ulterioare, se prevede că nomenclatura stradală se aprobă prin hotărâre a consiliului local, se organizează pe fiecare localitate și reprezintă evidenta primară unitară care servește la atribuirea denumirii străzii și a numărului administrativ. 
Întrucât Registrul electronic național al nomenclaturilor stradale reprezintă sistemul unic de referintă la nivel national, în care sunt înscrise nomenclaturile stradale de la nivelul comunelor, orașelor și al municipiilor, este obligatoriu ca acesta să fie utilizat de instituțiile și autoritățile administratiei publice centrale și locale în activitatea specifică.  
Autoritățile administratiei publice locale au obligatia de a furniza și actualiza datele cu privire la nomenclatura stradală proprie din registrul electronic al nomenclaturilor stradale. 
Agenția Națională de Cadastru și Publicitate Imobiliară realizează, administrează și actualizează registrul electronic național al nomenclaturilor stradale, care constituie documentul unitar de evidentă în care sunt înscrise nomenclaturile stradale de la nivelul comunelor, orașelor și municipiilor. 
În acest sens, autoritățile administrației publice locale au obligatia de a sprijini crearea și actualizarea cadastrului prin punerea la dispoziție, cu titlu gratuit, a datelor și a informațiilor deținute, inclusiv nomenclatorul stradal și să acorde sprijin informational, tehnic și de altă natură, în limitele competentelor, la crearea și actualizarea sistemului de cadastru și carte funciară. 
Ținând cont de cele sus menţionate, supun dezbaterii şi aprobării Plenului Consiliului Local al comunei Liebling, județul Timiș Proiectul de hotărâre. 

